#### Άθλοι Ηρακλή

## Οι δώδεκα άθλοι του Ηρακλή παρουσιάζονται με τη σειρά που έγιναν. Μελέτησε προσεκτικά τις πληροφορίες της χρονογραμμής και απάντησε στις ερωτήσεις που αφορούν στο δεύτερο και στον ένατο άθλο του Ηρακλή.
Φόντο: Γλυπτό του 17ου αιώνα, πιθανότατα γάλλου καλλιτέχνη, με θέμα τον Ηρακλή και το λιοντάρι της Νεμέας. Πηγή: Met museum.

#### Πρώτος άθλος

## Ο Ηρακλής σκοτώνει το λιοντάρι της Νεμέας που ζούσε στην περιοχή και σκόρπιζε τον τρόμο σε όλους τους κατοίκους.

#### Δεύτερος άθλος

## Ο Ηρακλής σκοτώνει τη Λερναία Ύδρα που ζούσε στην περιοχή της Λέρνης κοντά στο Άργος. Για κάθε κεφάλι που έκοβε ο Ηρακλής, φύτρωναν δύο. Μόνο καίγοντάς τα κατάφερνε να σταματήσει τον πολλαπλασιασμό τους. Πώς κατάφερε να την εξοντώσει;

#### Τρίτος άθλος

## Ο Ηρακλής πιάνει το ελάφι της Κερύνειας το οποίο βρισκόταν υπό την προστασία της Άρτεμης. Είχε χρυσά κέρατα και έτρεχε πάρα πολύ γρήγορα.

#### Τέταρτος άθλος

## Ο Ηρακλής αντιμετωπίζει τον Ερυμάνθιο Κάπρο που κατέστρεφε τα σπαρτά των γεωργών και σκότωνε τα ζώα στην περιοχή της Αρκαδίας.

#### Πέμπτος άθλος

## Ο Ηρακλής, στρέφοντας τα ροή των ποταμών Αλφειού και Πηνειού, καθαρίζει τους στάβλους του Αυγεία από την κοπριά που είχαν δημιουργήσει 3.000 βόδια που ζούσαν εκεί. Οι στάβλοι δεν είχαν καθαριστεί για πάρα πολλά χρόνια.

#### Έκτος άθλος

## Ο Ηρακλής χτυπώντας χάλκινα κρόταλα σκοτώνει τις Στυμφαλίδες Όρνιθες, τα αρπακτικά πουλιά που ζούσαν και σκόρπιζαν τον τρόμο στη λίμνη της Στυμφαλίας.

#### Έβδομος άθλος

## Ο Ηρακλής πιάνει τον Ταύρο του Μίνωα που προκαλούσε μεγάλες καταστροφές στο νησί της Κρήτης.

#### Όγδοος άθλος

## Ο Ηρακλής σκοτώνει τα άλογα του Διομήδη που κατασπάραζαν ανθρώπους με τα χάλκινα σαγόνια τους.

#### Ένατος άθλος

## Ο Ηρακλής φέρνει στην Αδμήτη, την κόρη του Ευρυσθέα, την περίφημη ζώνη της Ιππολύτης. Ποια ήταν η Ιππολύτη και πώς κατάφερε να πάρει ο Ηρακλής τη ζώνη της;

#### Δέκατος άθλος

## Ο Ηρακλής οδηγεί τα βόδια του Γηρυόνη στον Ευρυσθέα, αφού πρώτα σκότωσε τον Γηρυόνη και τον τερατόμορφο σκύλο του, τον Όρθρο.

#### Ενδέκατος άθλος

## Ο Ηρακλής καταφέρνει να αρπάξει τα χρυσά μήλα από τον Κήπο των Εσπερίδων.

#### Δωδέκατος άθλος

## Ο Ηρακλής κατεβαίνει στον Άδη και οδηγεί στον Ευρυσθέα τον τρομακτικό σκύλο με τα τρία κεφάλια, τον Κέρβερο.